**Tai Gogledd Cymru Cyf, Cyngor Bwrdeistref Sirol Conwy – 2.1**

Gosod goleuadau effeithlon o ran ynni a deunydd inswleiddio waliau allanol mewn tair set o adeiladau gofal ychwanegol i'r henoed

**Cefndir**

Cafodd goleuadau effeithlon o ran ynni eu gosod mewn tair set o adeiladau gofal ychwanegol ar gyfer yr henoed. Adeiladwyd pob un ohonynt tua 10 mlynedd yn ôl, ac roeddent yn gymharol effeithlon o ran ynni yn eu dyluniad. Fodd bynnag, mae ardaloedd cymunedol mawr yn yr adeiladau gyda sawl lolfa a bwyty. Roedd yr ardaloedd cymunedol yn defnyddio llawer o ynni, gan arwain at gostau gwasanaeth uchel i'r trigolion. Mae gosod goleuadau effeithlon o ran ynni wedi lleihau'r defnydd o drydan.

Roedd y gwaith rendro ar rai o’n heiddo wedi cyrraedd pen ei oes ddefnyddiol. Fe wnaethon ni achub ar y cyfle hwn, wrth osod rendr newydd, i osod deunydd inswleiddio waliau allanol ar yr eiddo. Dyma oedd ein profiad cyntaf o ddefnyddio ôl-osod er mwyn optimeiddio i gyfuno gwaith wedi'i gynllunio gyda mesurau datgarboneiddio.

Rydym bellach yn gweithio tuag at gael PAS2035 Trustmark. Fodd bynnag, digwyddodd y cynllun yma cyn y gofyniad hwn.

**Dysg y prosiect**

Y prosiect hwn oedd ein profiad cyntaf o ddefnyddio ôl-osod er mwyn optimeiddio i gyfuno gwaith ailrendro oedd wedi’i gynllunio gydag inswleiddio waliau allanol. Un her a wynebwyd oedd yr angen i gyfuno’r gwaith hwn hefyd gyda'r rhaglen baentio gylchol, gan mai newydd gael ei beintio yr oedd un eiddo.

**Heriau**

Mae cyfuno gwahanol gylchoedd â mesurau datgarboneiddio wedi bod yn heriol. O ganlyniad, rydym yn awyddus i ddefnyddio SAVA Intelligent Energy, a fydd yn integreiddio â'n prif system rheoli tai, Civica, i'n cynorthwyo i gyfuno'r gwahanol raglenni.