**RHA Wales – Cyngor Bwrdeistref Sirol Rhondda Cynon Taf ORP 2.1**

Paneli solar PV a batris storio ar gyfer 9 eiddo rhent cymdeithasol wedi’u cyflenwi a’u gosod gan y gwneuthurwr GB-Sol o Gymru

**Cefndir**

Cafodd paneli solar PV a batris storio eu cyflenwi a’u gosod ar 9 eiddo rhent cymdeithasol yn ardal cod post CF43 gan y gwneuthurwr GB-Sol o Gymru.  Oherwydd amseriad y gofynion i wario arian ORP 2.1, penderfynodd RHA barhau â fformat ORP 1.

**Dysg y prosiect**

Dyma’r ail brosiect i osod paneli Solar PV a batris ar gyfer RHA, a chafodd ei orffen yn gynt o’r herwydd gan ein bod eisoes wedi cwblhau ORP 1.  Dechreuwyd y prosiect ym mis Ionawr 2021, ac roedd wedi’i orffen erbyn mis Mawrth 2021. Cafwyd systemau IES gan Sero a gosodwyd y rhain gan ein contractwr fframwaith lleol, Flair. Cafodd gradd SAP pob cartref ei wella i EPC B uchel

Unwaith eto, gwelwyd na all y grid gymryd yr holl drydan a gynhyrchir, felly gosododd y Grid Cenedlaethol gyfyngiad 1kw ar allforion y prosiect hwn, yn unol ag ORP 1.

**Arloesedd y prosiect**

Defnyddiodd RHA wasanaethau’r cwmni lleol GB-Sol, sy’n creu ac yn gosod paneli Solar PV. Fe wnaethom hefyd osod batris er mwyn gallu defnyddio mwy o’r ynni a gynhyrchir o'r paneli solar.

EPC A/rdSAP 92 oedd ein prif sbardun wrth baratoi ar gyfer gofynion SATC 2023.

**Heriau**

Ni wnaethom wynebu unrhyw heriau sylweddol yn ystod y prosiect hwn, gan mai parhad o ORP 1 ydoedd.  Ni wnaeth yr un tenant wrthod y gwaith, ac roedd pob un ohonynt yn awyddus iddo gael ei gyflawni.

Ni wnaethom wynebu unrhyw heriau o ran y gweithlu na’u sgiliau. Mae GB-Sol yn gontractwr arbenigol profiadol ac roedd Flair, ar ôl iddynt gael eu hyfforddi gan Sero, yn gymwys i osod y systemau IES.